Хавайски острови
Хавайските острови, известни в миналото като Сандвичеви острови, сформират архипелаг от 24 острова и атолa в Тихия океан, разпределени в две групи: югоизточни (подветрени) – 14, и северозападни (наветрени) – 10. Островите отстоят на 3000 km от най-близкия континент, което ги прави най-изолирания архипелаг на земята. Общата им площ възлиза на 28 311 km², а населението е 1 360 301 души (2010).

Политически Хавайските острови формират 50-ия щат на САЩ Хаваи, с изключение на атола Мидуей, който е включен в територията на страната, наречена Малки далечни острови.

Хавайските острови са с важно транспортно-географско значение. Островите са разположени на дължина около 3800 km от северозапад на югоизток. Главният остров е Хаваи, дал името на архипелага. Тук се издига конусът на вулкана Мауна Кеа (Бяла планина), чийто връх е най-високата точка на островите (4205 m н.в).

Архипелагът се състои от 24 вулканични и коралови острова. Най-големите от тях са обитаеми, като местното население отглежда ананаси, захарна тръстика, кафе и други. Хавайските острови са едни от най-посещаваните туристически места на Земята.

Другото име, с което е известна островната група, е Сандвичеви острови, наречени така от открилия ги на 18 януари 1778 г. английски мореплавател Джеймс Кук в чест на лорд Сандвич, командващ Британското адмиралтейство. На 14 февруари 1779 г. на остров Хавай между моряците от третата експедиция на Кук и туземците възниква стълкновение, при което Джеймс Кук е убит.

Списък на островите, атолите и рифовите в Хавайските острови 

 Северозападни (подветрени) острови

Източници 

 Historical Dictionary of the Discovery and Exploration of the Pacific Islands .
 Свет, Я. М., История открытия и исследования Австралии и Океании, М., 1966.

Външни препратки 
 Информация и снимки от Хавай

Архипелази в Тихия океан
Картинки за транскрибиране и/или превод (САЩ)
Острови на Хаваи